Sachalininė reinutrė

Sachalininė reinutrė arba sachalininis pelėvirkštis (Fallopia sachalinensis, sin. Reynoutria sachalinensis) – rūgtinių (Polygonaceae) šeimos daugiametis augalas.

Natūraliai paplitusi pietų Sachaline, šiaurės ir vidurio Japonijoje, Korėjoje. Patekęs daug kur į Europą, Šiaurės Ameriką, Naująją Zelandiją.Reynoutria sachalinensis (F.Schmidt) Nakai, Kew Royal Botanic Garden

Augalas žolinis, 1,5–3 m aukščio. Lapai ovalūs, pailgai ovalūs arba pailgai kiaušiniški, 15–30 cm ilgio, maždaug dvigubai ilgesni už plotį, pamatas negiliai širdiškas, viršūnė nusmailėjusi. Žiedai žalsvi arba gelsvi. Žydi rugpjūčio–rugsėjo mėnesiais.

Lietuvoje kartais auginama parkuose, sodybose, pasitaiko sulaukėjusių.

Linkusi tapti invazine rūšimi.Sukopp, Herbert; Starfinger, Uwe (1995). „Reynoutria sachalinensis in Europe and in the Far East: A comparison of the species' ecology in its native and adventive distribution range“. In Pyšek, Petr (ed.). Plant Invasions: General Aspects and Social Problems. pp. 151–9. Hibridizuojasi su japoniniu pelėvirkščiu (Reynoutria × bohemica).


 Šaltiniai 

Kategorija:Rūgtiniai